Roser Salarich

Fotografia de carrer a Negra Mosca
2024-11-05 00:00 - 2024-11-26 23:59 UTC
En aquest taller us proposem una activitat itinerant pensada per a totes aquelles persones que desitgin aprendre, practicar o simplement dedicar una estona a la fotografia, endinsant-nos i (re) descobrint el barri de Gràcia.

Cada sessió està pensada per explorar un aspecte tècnic o conceptual, seguint un recorregut prèviament establert, amb el suport i l’acompanyament de les tres persones que l’organitzen.

Qualsevol persona que disposi d’una càmera (sigui analògica o digital) amb controls manuals, o semi-manuals, serà benvinguda al taller.

Durant els 4 dimarts de novembre, es realitzaran sortides pràctiques al carrer, i conclourem l’activitat amb una sessió extra de projecció oberta de les imatges a l’espai Negra Mosca: cada participant podrà afegir una petita selecció de fotografies que es projectaran per tal que tothom que així ho desitgi, pugui veure el resultat del taller.

DETALL DE LES SESSIONS

A continuació exposem en detall el concepte de cada sessió del taller:

5 de novembre – La memòria del Barri: Descobrirem aquells espais, detalls i indrets propis del barri de Gràcia, i aprendrem a captar-ne l’essència i a expressar, fotogràficament, la importància d’aquests elements característics de l’espai públic (i a vegades privat), que dóna identitat als barris de la ciutat.

12 de novembre – Fotografia, moviment i flaix: Aprofitant el canvi de llum de la tardor, explorarem com poder expressar-nos amb els recursos tècnics que ens ofereix la fotografia. Parlarem de la tècnica, sí, però també dels símbols i significats que podem investigar en les hores més fosques del vespre.

19 de novembre – Personatge i lloc I: Ara que ja hem trencat el gel, visitarem establiments concrets del barri per tal de fotografiar-los i retratar-ne les persones que els habiten, creant díptics o tríptics que ens donin una visió més profunda de les realitats i les persones del barri.

26 de novembre – Personatge i lloc II: Seguirem explorant personatges i espais característics del barri, per aprofundir en la documentació de la zona .Visitarem establiments concrets del barri per tal de fotografiar-los i retratar-ne les persones que els habiten, creant díptics o tríptics que ens donin una visió més profunda de les realitats i les persones del barri.

Talleristes: Ran-el Cabrera, Eneko Sarasola i Roser Salarich

25€ preu per cada sessió individual

Curs Sortides fotogràfiques a La Casa Elizalde - SOLD OUT (ESGOTAT)
2024-10-03 00:00 - 2024-11-21 23:59
Descripció del taller:Aquest primer trimestre del curs, us proposo explorar un dels grans temes de la fotografia: el retrat! Aprendrem a fer aquest tipus de fotografia des de diversos punts de vista, tant tècnics com conceptuals, aprendrem a il·luminar bé, tècniques per empatitzar amb la persona retratada, noves maneres de mirar, i alternatives al retrat clàssic.

Metodologia:Classes intercalades de pràctica fotogràfica, on treballarem els aspectes tècnics i formals de les composicions, i sessions de visionat a l’aula on evaluarem el treball fotogràfic realitzat.

Objectius:Aconseguir que l’alumne se senti segur a l’hora de fer retrats de persones conegudes i desconnegudes, i que pugui explorar l’expressió artística a través d’aquesta tècnica.

Descripció de les sessions / Contingut del taller:El taller estarà compost per dos tipologies de sessions:

– Les sessions de visionat, realitzades a l’aula, que ens permetran evaluar, mostrar i comentar la feina feta dels companys.

– Les sessions de pràctica, sovint realitzades a l’escena pública, però en aquest cas també en espais especialment pensats per a aquesta tasca.

Recomanacions a l’alumnat:Serà útil per a l’alumne disposar d’una càmera (o mòvil) amb opcions manuals (o semi manuals), d’un trípode, i de coneixements bàsics de fotografia (velocitat, diafragma i ISO).
